**Робототехникадан сайыс сабақ өтілді.**

 **XXI ғасыр – ғылым мен техниканың ғасыры деп бекер айтылмайды. Өйткені, қазіргі таңда ғылыми-техникалық прогресс қарқынды даму үстінде. Ғылым мен техниканың жетістіктерін пайдаланбайтын саланы атау өте қиын.**

Дамыған елдердің қатарына қосылу үшін біздің де «көштен қалмауымыз» керек. Жалпы болашақтың жарқын болуы білімді жастардың қолында екендігі баршамызға аян. Осы орайда өскелең ұрпақтың ғылымға ұмтылып, техниканы меңгеріп, ел болашағы үшін еңбек етер саналы азамат болып қалыптасуы үшін қолымыздан келген көмекті аямауымыз керек. Соңғы жылдары робототехника саласы өмірімізде қарқынды белең алып келеді және оқушылардың арасында да бұл салаға қызығушылық танытушылар саны артуда.

Робототехника саласы несімен қызық және оның балалар үшін пайдасы қандай? Қарапайым тілмен айтар болсақ, робототехника – бұл автоматтандырылған құрылғыларды, яғни роботтарды құруды үйрететін қолданбалы ғылым. Роботты құрастыру кезінде балалар уақыттарын тиімді әрі қызықты өткізіп қана қоймай, сонымен қатар бірқатар дағдыларды қалыптасады. Яғни, қолдың ұсақ моторикасы дамиды; логикалық ойлау қабілеті артады; шығармашылық қабілеттері дамиды; зейіні артады; бір орында ұзақ уақыт отырып жұмыс жасауға дағдыланады. Сонымен қатар баланың жауапкершілік, еңбекқорлық, шыдамдылық, өз бетінше жұмыс істеу секілді тұлғалық қасиеттерін дамыту жолында да ықпалы зор.

Робототехникамен айналысатын балалар іс-әрекеттерді жоспарлап, олардың орындалуын бақылауды, алдына мақсат қойып, оған жетуді, командада бірлесіп жұмыс істеуді, өз бетінше шешім қабылдауды үйренеді. Қорыта келгенде, роботехниканың баланың ақыл-ойының жетілуі мен тұлғалық қабілеттерінің дамуына тигізер пайдасы зор. Олай болса, ғылым мен техниканы жетік меңгерген, білімді оқушыларымыз көп болсын дегім келеді.

 [Бүгінде ұстаздар оқушылардың білім дәрежесін көтеру үшін түрлі сайыс сабақтар ұйымдастыруда. Жуырда Түркістан облысына қарасты Отырар ауданының білім бөліміне қарасты «Ш.Уәлиханов атындағы жалпы білім беретін мектеп» коммуналдық мемлекеттік мекемесінде 26.09.2024 ж. «Робототехника» үйірмесінен сайыс сабақ өтті.](https://saq.kz/aleymet/6558/%D1%81) Сайысқа директордың оқу ісі жөніндегі орынбасары: К.Ахментеева, оқу орынбасары:Ш.Қабылдаева, қосымша білім беру педагогы:Ж.Айтжанова, тәлімгер: А.Егемқұл, информатика пәні мұғалімі: Т.Төлегенқызы төрешілік етті.

 **Сайыстың мақсаты.**

- Робототехниканың негіздері, пайдалану салалары, түрлері туралы жалпы мәлімет беру және түсінік қалыптастыру

- оқушылар арасында робототехниканы насихаттау, ынта-жігерін арттыру, шеберліктерін шыңдау;

Үйірме жетекшісі: Төрегелдиева Әлия. 7-сыныптар арасында **«Роботoтехника» үйірмесі бойынша мектепішілік**

**«Сумо» және «Шығармашылық» сайысының ережесімен таныстырды.**

**«Сумо», «Шығармашылық» сайыстарын өткізу тәртібі және ережесі**

*«Сумо» сайысы 4 раундтық кезеңнен тұрады*

 **1. «Сумо»** сайысы бойынша роботтар ақ төсенішке қара түспен жүргізілген

 аумағы 1 метр болатын шеңберде шайқасады.

 Шеңберден ысырып шығарып жіберген робот жеңіске жетеді. Роботтар

 қозғалмай орындарында таласып қалса 1 минуттық уақыт есептеліп шеңбер ортасына жақын тұрған робот жеңіске жетеді.

**2. «Шығармашылық»** ережесі әрбір оқушы өз ойларынан робот құрастырады және оны таныстырады.

**Соңында** оқушылар өз дәрежесіне сәйкес дипломдармен марапатталды.



